Z A P I S N I K
10. sjednice Vijeća Mjesnog odbora Volovčica
održane dana 15. veljače 2022. godine (utorak) s početkom u 17:30 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Ivan Držanić, Dunja Dunda, Stipo Grgić, Iva Jelačić, Marko Maričić, Ivan Mlinarević
NENAZOČNI ČLANOVI VIJEĆA:  -
GOST: Janja Jukić (predstavnica suvlasnika Trg Stjepana Konzula 1)
PREDSJEDAVA: Iva Jelačić, predsjednica Vijeća
ZAPISNIK VODI: Iva Jelačić, predsjednica Vijeća
Predsjednica konstatira da je nazočno 7 od 7 članova/ica Vijeća, što znači da Vijeće može pravovaljano odlučivati te otvara 10. sjednicu Vijeća Mjesnog odbora.
Vijeće jednogalsno usvaja i verificira tekst Zapisnika 9. sjednice Vijeća održane dana 19. siječnja 2022. godine.
Na prijedlog predsjednice, Vijeće jednoglasno utvrđuje
D N E V N I   R E D
1. Financijski plan MO Volovčica za 2022.,
2. Plan Malih komunalnih akcija MO Volovčica za 2022.,
3. Aktualna komunalna problematika,
4. [bookmark: _GoBack]Razno: izvješća, pitanja i prijedlozi.
Ad1) Zaključak o Financijskom planu MO Volovčica za 2022. godinu
Temeljem provedene rasprave Vijeće jednoglasno donosi 
FINANCIJSKI PLAN
Mjesnog Odbora Volovčica
za 2022.
Članak 1.
Financijski plan Mjesnog odbora Volovčica za 2022. (dalje u tekstu: Plan) sastoji se od:
PRIHODA:										900.300,00
RASHODA:										900.300,00
	Članak 2.

	Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	900.300,00

	6711
	PRIHODI ZA FINANCIRANJE RASHODA POSLOVANJA
	900.300,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	900.300,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	804.000,00

	 
	ODRŽAVANJE JAVNIH ZELENIH POVRŠINA
	517.000,00

	 
	ODRŽAVANJE NERAZVRSTANIH CESTA
	287.000,00

	3291
	NAKNADE ČLANOVIMA VIJEĆA MJESNOG ODBORA
	90.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	6.300,00


Članak 3.
Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost.
Članak 4.
Plan će biti objavljen na oglasnoj ploči u sjedištu Mjesnog odbora.

Ad2) Zaključak o Planu Malih komunalnih akcija MO Volovčica za 2022. godinu
Temeljem provedene rasprave Vijeće jednoglasno donosi 

Plan malih komunalnih akcija
Mjesnog odbora Volovčica u 2022.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Volovčica (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.

	3. Planirana sredstva za financiranje ovog plana u iznosu od ukupno 804.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	517.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	287.000,00

	Ukupno
	804.000,00




	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 210.008 m² uređenih javnih zelenih površina na području Mjesnog odbora.

	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 43.158 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 200.900,00 kuna za asfalterski program i
	- 30 % ili 86.100,00 kuna za ostale poslove redovnog održavanja.


	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.

	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Peščenica - Žitnjak u 2022.


Ad3) Aktualna komunalna problematika
U svezi traženja Gradskog ureda za obnovu, izgradnju, prostorno uređenje, graditeljstvo, komunalne poslove i promet – Sektor za komunalne poslove i javne površine, Odjel za komunalne poslove i zelenilo, Odsjek za zelene površine za dostavu mišljenja o glavnom projektu: rekonstrukcija dječjeg igrališta u Kolarovoj ulici (k.č. 2662/93 k.o. Peščenica), Gradska četvrt Peščenica-Žitnjak, Oznaka  projekta 18-21 iz prosinca 2021. (klasa: 026-01/21-001/1609, ur.br. 251-06-21/010-21-8FZ od 30.12.2021. godine), o kojem je Vijeće donijelo na 9. sjednici zaključak o potrebi uvida u projekt prije donošenja mišljenja, Predsjednica je upoznala da je isti dostavljen na dan održavanja 10. sjednice Vijeća te vijećnici nisu imali dovoljno vremena za proučavanje dostavljenog materijala.
Slijedom navedenog, VMO Volovčica donijet će zaključak sukladno traženju nadležnog Gradskog ureda za dostavu mišljenja o glavnom projektu: rekonstrukcija dječjeg igrališta u Kolarovoj ulici na 11. sjednici VMO Volovčica.
U svezi zahtjeva za dovršenje radova asfaltiranja kolnika i nogostupa u Ulici Frana Alfirevića  od k.br. 2 do 4, k.č. 2401 k.o. Peščenica (započetih u 2021. godini sukladno PKA MO Volovčica za 2021. godinu kojim se u iznosu od 310.000,00 kn predvidjelo uređenje kolnika i nogostupa, a izvršeno je samo uređenje kolnika) koji je uvršten u prijedloge prioritete PKA Volovčica za 2022. godinu te u svezi s kojim je VMO upoznat s dodatnim troškovima asfaltiranja nogostupa (tzv. hodnika) i vraćanja 100 stupića u iznosu od 159.000,00kn, temeljem provedene rasprave Vijeće jednoglasno odlučuje pozvati predstavnika suvlasnika stanara Frana Alfirevića 2, gospodina Zdenka Potlačeka na 11. sjednicu VMO Volovčica kako bi Vijeću prezentirao potrebe stanara u svezi osiguravanja parkirnih mjesta.
Ad4) Razno: izvješća, pitanja i prijedlozi
Donošenje zaključka o korištenju prostora MS Volovčica
Predsjednica je izvijestila članove Vijeća o zaprimljenim zahtjevima za odobrenje povremenog korištenja prostora mjesne samouprave od strane Matice umirovljenika Peščenica-Žitnjak – Podružnica Donje Svetice, Matice umirovljenika Peščenica-Žitnjak  Likovna sekcija, Temeljnog ogranka  HDZ Volovčica i Mladeži Temeljnog ogranka  HDZ Volovčica.
U svezi zahtjeva za odobrenje povremenog korištenja prostora mjesne samouprave od strane Matice umirovljenika Peščenica-Žitnjak – Podružnica Donje Svetice predložit će im se ispravak Zahtjeva s terminom 1. i 3. utorak u mjesecu od 10:30 do 12:30 sati ili od 11:00 do 13:00 sati.
Svi dostavljeni Zahtjevi će biti proslijeđeni Područnom odsjeku Peščenica-Žitnjak na urudžbiranje te će se odluka o zahtjevu donijeti na 11. sjednici VMO Volovčica u skladu s najavljenim novim Zaključkom o prostorima mjesne samouprave.
Sjednici Vijeća MO Volovčica pridružila se predstavnica suvlasnika Trg Stjepana Konzula 1, gospođa Janja Jukić u svezi najavljenog novog modela javne usluge sakupljanja i odvoza komunalnog otpada u Gradu Zagrebu: problematika smještavanja spremnika za otpad, kontroliranje pristupa spremnicima i pridržavanja pravila razvrstavanja otpada, dinamika odvoza otpada.
Gospođa Jukić je upoznata s aktualnom javnom raspravom o Nacrtu prijedloga Odluke o javnoj usluzi sakupljanja komunalnog otpada te s najavljenim edukacijama vijećnika o predmetnoj temi.
Potpredsjednik VMO Volovčica upoznao je gospođu Jukić s bazom upita koju je VMO Volovčica izradio u svezi najavljenog novog modela javne usluge sakupljanja i odvoza komunalnog otpada i prema kojoj će svim građanima koji postave upit biti povratno odgovoreno.
Predsjednica je izvijestila vijećnike o pozitivnom rješenju GU za obnovu, izgradnju, prostorno uređenje, graditeljstvo, komunalne poslove i promet (klasa UP/I-340-08/22-006/1, ur.br. 251-10-30/005-22-2 od 05.01.2022.) u svezi s ponovnim postavljanjem urbane opreme – dvije (2) parkovne klupe u neposrednoj blizini stambenog objekta na adresi Kriška ulica 111, k.č. 2608/49 k.o. Peščenica za koje je VMO Voločica dao suglasnost na 6. sjednici.
Predsjednica je izvijestila vijećnike o pozitivnom rješenju GU za obnovu, izgradnju, prostorno uređenje, graditeljstvo, komunalne poslove i promet (klasa UP/I-340-08/22-002/31, ur.br. 251-10-41-1/003-22-2 od 13.01.2022.) i početku provedbe radova u svezi sa zaključkom 3. sjednice Vijeća kojim se traži o poništenje postojećeg pješačkog prijelaza preko Zapoljske ulice kod Borongajske ceste br. 82-100 (isti završava na zelenoj površini) te donošenje rješenja i iscrtavanje novog, funkcionalnog pješačkog prijelaza s pratećom prometnom opremom ceste na potezu od DV Cvrčak – Područni objekt Zapoljska 34 do OŠ Petra Preradovića. 
Predsjednica zahvaljuje svima na učešću u radu sjednice i predlaže da se slijedeća sjednica VMO Volovčica održi 16.03.2022. godine s početkom u 18:00 sati.
Dovršeno u 18:45 sati.
KLASA: 024-08/22-03/343
URBROJ: 251-13-11-11-22-1 
Zagreb, 16. veljače 2022.
Predsjednica
Vijeća Mjesnog odbora Volovčica

Iva Jelačić,v.r.
